text: NSÍ hevur tapt 4-3 móti B36 í dag. Klæmint (2) og Jens skutu okkara mál.
text: #000001
text: Eftri skuffandi 3-3 javnleikin móti KÍ, skuldi NSÍ reisa seg aftur. Hesa ferð var mótstøðuliðið tó oddaliðið B36, og skuldi leikast á útivøli. Talan var tí um truplan dyst.
text: #000002
text: Men tað skuldi vísa seg, at vit vóru væl við frá fyrsta bríksli. Annars sterka B36-verjan megnaði ikki at steðga okkara álopsspæli, men hinvegin megnaðu vit heldur ikki at forða B36 í at skora í hinum endanum.
text: #000003
text: Um vit høvdu vunnið, hevði talan ivaleyst verið um ein spennandi og undirhaldandi dyst. Men eftirsum vit taptu, er kenslan meiri skuffandi.
text: #000004
text: Fyrstu minuttirnar av dystinum hendi ikki stórvegis, men í 7. minutti hevði NSÍ fyrstu atsóknina. Christian Høgni spældi bóltin væl tvørtur um vøllin til Klæmint, ið skjeyt innfyri móti Chr. Høgna, har Árni taklaði bóltin. Minuttin seinni varð Christian Høgni sendur móti málinum – hann lobbaði málmannin, men ein B36-ari bjargaði í seinastu løtu. Í sama minutti hevði Einar eitt skot útifrá, ið fór framvið málinum. NSÍ var fleiri ferðir við at bróta ígjøgnum. Christian Høgni var væl upplagdur, og Árni setti ferð á á kantinum, hvørja ferð høvið beyðst.
text: #000006
text: Fyrsti veruligi møguleikin hjá B36 kom í 11. minutti, tá B36 slapp gjøgnum miðverjuna. András hálvbjargaði fyrra skotinum, og Jákup skjeyt tíbetur returin uppum.
text: #000007
text: Í 13. minutti legði NSÍ seg á odda. Fritleif førdi bóltin av miðjuni og setti ferð á í høgru síðu. Við einum perfektum innleggið fann hann Klæmint, ið stútaði bóltin hart í málið. 0-1 til NSÍ.
text: #000008
text: Og longu í 19. minutti fangaði Fritleif bóltin á miðjuni, spældi hann tvørtur um til Klæmint, sum setti ferð móti málinum og lobbaði bóltin uppum Meinhard til 0-2.
text: #000009
text: Minuttin seinni sendi Árni bóltin innfyri til ein púra leysan Heðin, ið ikki fekk skot á.
text: #000010
text: Í 23. minutti brendi á í hinum endanum. Fyrst sendi Símun ein bólt framvið málinum. Men síðan skoraði Jákup á Borg lætt, eftir at B36 var komið inn um NSÍ-verjuna. 1-2.
text: #000011
text: í 29. minutti varð Klæmint feldur heldur harðliga í høgru síðu. Árni sendi bóltin væl innfyri, men bleiv hann beindur út úr brotsteiginum, har Einar skjeyt dygst framvið málinum.
text: #000012
text: Í 30. minutti endaði eitt innkast úr høgru síðu hjá Klæmint, sum tók eitt skjótt trekk, men skotið fór beint á Meinhard.
text: #000013
text: Gott samanspæl millum Einar og Heðin í vinstru síðu endaði við, at Christian Høgni í 34. minutti tveitti seg og fekk skot á bóltin, ið tó fór beint við síðuna av. Fritleif fekk gula kort í 36. minutti fyri at steðga Súna Olsen. Súni sendi frísparkið við síðuna av.
text: #000015
text: Christian Høgni trekti inn úr høgru síðu í 38. minutti, men skotið varð bjargað til horna. Jens fekk gula kortið í 40. minutti fyri at trilla bóltin burtur eftir eitt lítið ivasamt fríspark á miðjuni.
text: #000016
text: Sama minutt javnar B36, ið enn einaferð eru komnir inn um verjuna hjá NSÍ. Jákup spælir bóltin til Símun, ið lætt skorar til 2-2.
text: #000017
text: Í 41. minutti setti Christian Høgni ferð á móti B36-brotsteiginum í kapprenning við tveir B36-arar. Á sjálvum brotsteigarmarkinum, varð hann feldur, men dómarafloytan tagdi. Løtu seinni fekk Einar gula kortið fyri eitt fríspark á miðjuni.
text: #000018
text: Mamuka kom á vøllin fyri Árna í steðginum.
text: #000020
text: Í 47. minutti tók NSÍ leiðsluna aftur. Einar skjeyt eitt fríspark úr vinstru síðu inn í B36-brotsteigin. Jens var hægstur og høvdaði bóltin í mál til 2-3.
text: #000022
text: Petur Pauli hevði eitt vandamikið skot dygst framvið málinum í 57. minutti eftir eitt horna í høgru síðu. Og minuttin seinni skjeyt Jústinus beint uppum eftir gott NSÍ spæl langt frammi á vøllinum.
text: #000024
text: Síðani kom ein løta, har B36 hevði greitt tak á dystinum. Teir sluppu ótarnaðir at flyta bóltin runt. Í 68. minutti slapp Lukas ígjøgnum í vinstru síðu, en András Bjargaði. Men minuttin seinni høvdar Jonas F. Rasmussen bóltin í mál eftir horna. 4-3.
text: #000025
text: Christian Høgni fluktaði móti málinum eftir horna í 72. minutti, men Meinhard bjargaði. Og Klæmint høvdaði uppum eftir innlegg frá Heðini úr vinstru síðu minuttin seinni.
text: #000026
text: Jann Martin kom á vøllin fyri Fritleif í 73. minutti. Súni Olsen skjeyt framvið handaru stong úr vistru síðu í 75. minutti.
text: #000027
text: Í 79. minutti vann Jústinus eitt fríspark. Tvær skotroyndir, frá Christiani Høgna og síðani Heðini, endaðu við, at bólturin fór út til horna. Jens beindi tó bóltin uppum eftir horna.
text: #000028
text: Í 81. minutti endaði eit gott NSÍ-álop við, at Mamuka skjeyt væl móti málinum, men bólturin varð blokeraður uppum.
text: #000029
text: Andrias kom á vøllin fyri Heðin í 83. minutti. Í sama minutti hevði B36 ein risa málmøguleika, sum András tó bjargaði.
text: #000030
text: Endaliga úrslitið gjørdist sostatt eitt 4-3 tap móti B36. Hetta var sjálvsagt sera skuffandi. Annan dystin á rað skora vit tríggar ferðir, uttan at vinna dystin. Vit høvdu málmøguleikarnar til at vinna dysti, men B36 kundi eisini fingið okkurt mál aftrat.
text: #000032
text: Tað hugaliga, sum vit kunnu taka við okkum, er, at álopsspælið hjá okkum er sera gott í løtuni, og eins gott sum hjá oddaliðunum. Nú ræður um at binda eitt sindur betur fyri har afturi á vøllinum.
text: #000033
text: Komandi sunnudag møta vit B68 við Løkin. Sum kappingin hevur lagað seg, hava øll liðini sítt at spæla fyri. B68 liggur í løtuni beint aftanfyri NSÍ. Hóast munurin er 6 stig, kann eitt tap seta okkara fjórða pláss í vanda. Tí er neyðugt at taka hvønn dyst sum eina steypafinalu.
text: #000034
text: Per Langgaard hevur í kvøld skrivað undir nýggjan 2 ára sáttmála við NSÍ. Per hevur í ár leikt í miðverjuni hjá NSÍ, og hevur verið ein av stuðulsleikaranum, og vit fegnast um, at hann nú hevur skrivað undir nýggjan 2 ára sáttmála. Per er 26 ára gamal og hevur leikt 92 dystir í bestu deildini,...
text: #000041
text: Skrivað hevur Valdimar Olsen Fyrsti heimadysturin í Effo deildini í ár bleiv leiktur, við Løkin kl 15:00 ídag, ímóti uppflytarunum TB av Tvøroyri. Sera kalt var í veðrinum og eitt lítið lot lá suðureftir vøllinum. Ikki vóru nógvir áskoðarar til dagsins dyst. Byrjunar uppstillingin sá soleiðis út: (Málverji) Kristian, (Verja) Monrad, Jens, Helgi, Sjúrður, (Miðja)...
text: #000043
text: Ein arbeiðsinnsatsur tryggjaði okkum 3 stig í Gøtu. Talan var um ein sera javnan dyst, har fleiri mál kundu komi til bæði liðini. Men tíbetur fyri NSÌ so lógu vit omaná, og tryggjaði okkum 3 sera kærkomin stig á útivølli ímóti Víkingi. Tað stóð sera nógv á, men okkara menn vóru sera raskir, og arbeiddu...
text: #000048
text: So var aftur dystur á skránnið. Hósdagin spælir NSÍ á útvølli ímóti AB. NSÍ hevur veruliga fingið gongd á, og hava vunnið 4 dystir á rað við málúrstøkuni 12-0. Hósdagin skal góða gongdin forseta, og er tørvur á øllum góðum kreftum uttanfyri vøllin, til at stuðla og hjálpa leikaranum. So latið okkum møta fjølment á...
text: #000051